# Energiaellátás

Az inspekciós kamera a kereskedelemben kapható elemekkel vagy egy Bosch Li-ion-akkumulátorral üzemeltethető.

## Üzemeltetés elemadapterrel (lásd a A ábrát)

Az elemeket az elemadapterbe kell behelyezni.

- Az elemadapter kizárólag az erre előirányzott Bosch gyártmányú inspekciós kamerákban való használatra szolgál és elektromos kéziszerszámokkal nem szabad használni.

Az elemek behelyezéséhez tolja be az elemadapter (26) tokját a (28) akkumulátor-kosárba. Tegye be az elemeket a (27) zárósapkán található ábrán látható módon a tokba. Tolja rá a zárósapkát a tokra, amíg az érezhetően bepattan a helyére és egy síkban fekszik az inspekciós kamera fogantyújával.

Az elemek kivételéhez nyomja meg a (27) zárósapka (18) reteszelésfeloldó gombját és húzza le a zárósapkát. Húzza ki a belül fekvő (26) tokot a (28) kosárból.

Mindig valamennyi elemet egyszerre cserélje ki. Csak egy azonos gyártó cég azonos kapacitású elemeit használja.

- Vegye ki az elemeket az inspekciós kamerából, ha hosszabb ideig nem használja. Az elemek egy hosszabb tárolás során korrodálhatnak, és maguktól kimerülhetnek.

## Üzemeltetés akkumulátorral (lásd a B ábrát)

- Csak a Műszaki Adatoknál megadott töltőkészülékeket használja. Csak ezek a töltőkészülékek vannak az Ön inspekciós kamerájában alkalmazásra kerülő lithium-ion akkumulátorok töltésére beállítva.

Figyelem: Az Ön inspekciós kamerájának nem megfelelő akkumulátorok használata működési hibákhoz vagy az inspekciós kamera megrongálódásához vezethet.

Figyelem: Az akkumulátor részben feltöltött állapotban kerül kiszállításra. Az akkumulátor teljes teljesítményének biztosítására az első alkalmazás előtt töltse fel teljesen az akkumulátort.

A Li‑ion-akkumulátort bármikor fel lehet tölteni, anélkül, hogy ez megrövidítené az élettartamát. A töltési folyamat megszakítása nem árt az akkumulátornak.

Ahhoz, hogy behelyezze a feltöltött (17) akkumulátort, tolja azt be a (28) akkumulátor-kosárba, amíg az érezhetően bepattan a helyére és egy síkban fekszik az inspekciós kamera fogantyújával.

A (17) akkumulátor kivételéhez nyomja meg a (18) reteszelés feloldó gombokat és húzza ki az akkumulátort a (28) akkumulátor-kosárból. Ne erőltesse a kihúzást.