# Θέση σε λειτουργία

##

Ανοίξτε το επάνω κάλυμμα (10) και σπρώξτε την κάρτα Micro-SD (20) μέχρι τέρμα μέσα στην υποδοχή (11). Κλείστε το επάνω κάλυμμα ξανά.

##

Για την ενεργοποίηση της κάμερας επιθεώρησης πατήστε το πλήκτρο On/Off (3). Στην οθόνη (9) εμφανίζεται για σύντομο χρόνο η αρχική οθόνη.

Υπόδειξη: Όταν κατά την ενεργοποίηση το καλώδιο της κάμερας δεν είναι συναρμολογημένο, η οθόνη δείχνει ένα μήνυμα σφάλματος.

Για την απενεργοποίηση της κάμερας επιθεώρησης πατήστε εκ νέου το πλήκτρο On/Off (3).

Εάν δεν πατηθεί κανένα πλήκτρο στην κάμερα επιθεώρησης, τότε απενεργοποιείται αυτόματα μετά το πέρας της ρυθμισμένης χρονικής διάρκειας (k).

##

Για να φωτίσετε την εικόνα της κάμερας, μπορείτε να ενεργοποιήσετε το φως (15) στην κεφαλή της κάμερας και να ρυθμίσετε τη φωτεινότητα.

Η φωτεινότητα μπορεί να ρυθμιστεί σε 4 βαθμίδες (0 %, 25 %, 50 %, 100 %).

Για την ενεργοποίηση του φωτός της κάμερας (15) και για την ενίσχυση της φωτεινότητας πατήστε το πλήκτρο Φωτισμός/φωτεινότητα (7) τόσες φορές, ώσπου να επιτευχθεί η επιθυμητή φωτεινότητα.

- Μην κοιτάτε κατευθείαν το φως (15) και μην στρέφετε το φως σε άλλα άτομα. Το φως μπορεί να τυφλώσει τα μάτια.

Για τη μείωση της φωτεινότητας και για την απενεργοποίηση του φωτός της κάμερας (15) πατήστε το πλήκτρο Φωτισμός/φωτεινότητα (7) τόσες φορές, ώσπου να επιτευχθεί η επιθυμητή φωτεινότητα ή να απενεργοποιηθεί το φως.

##

Πατώντας σύντομα το πλήκτρο Μεγέθυνση (2) μπορείτε να μεγεθύνετε την εικόνα στην οθόνη κατά 1,5 ή 2 φορές.

##

Με το πλήκτρο Up is Up™ (5) γυρίστε την εικόνα έτσι, ώστε το «επάνω» να εμφανίζεται επίσης στην οθόνη επάνω.

Υπόδειξη: Περιορισμένη λειτουργία με συναρμολογημένο καθρέφτη (25) και/ή σε περίπτωση κάθετης ευθυγράμμισης του καλωδίου της κάμερας (13)

##

Με το πλήκτρο για την αλλαγή μεταξύ λειτουργίας φωτογραφίας ή λειτουργίας βίντεο (8) αλλάζετε μεταξύ λειτουργίας φωτογραφίας ή λειτουργίας βίντεο. Η τρέχουσα ρυθμισμένη λειτουργία λήψης (a) εμφανίζεται στη γραμμή κατάστασης (b).

Με το πλήκτρο ενεργοποίησης(κλείστρο) για λήψη φωτογραφίας ή βίντεο (6) κάνετε λήψη στον αντίστοιχο τρόπο λειτουργίας μιας φωτογραφίας ή ξεκινάτε και τερματίζετε την εγγραφή βίντεο.

##

Πατώντας το πλήκτρο (4) εκχωρείται στα πλήκτρα (8), (7), (5) και (4) μια άλλη λειτουργία (αντίστοιχα στην παράσταση στην οθόνη πιο πάνω) (2ο επίπεδο). Χρησιμοποιήστε αυτά τα πλήκτρα σύμφωνα με την παράσταση στην οθόνη.

Πατώντας σύντομα το πλήκτρο (4) ανοίγει τη λειτουργία γκαλερί. Πατώντας το πλήκτρο (4) μπορείτε να δείτε την εικόνα σε πλήρη μέγεθος οθόνης και πατώντας το πλήκτρο (6) μπορείτε να αναπαράξετε ένα βίντεο.

Πατώντας παρατεταμένα το πλήκτρο (4) ανοίγει η λειτουργία ρυθμίσεων. Οι ακόλουθες ρυθμίσεις είναι δυνατές:

- Έγχρωμη αναπαραγωγή (κόκκινη κουκκίδα)/ασπρόμαυρη αναπαραγωγή (πράσινη κουκκίδα) (h)
- Φωτεινότητα της οθόνης (i)
- Ημερομηνία/ώρα (j)
- Λειτουργία Auto-Off: Διάρκεια της αδράνειας της κάμερας επιθεώρησης, μετά από την οποία απενεργοποιείται (k)
- Διάρκεια φωτισμού της οθόνης (l)
- Κατάληψη της μνήμης/μορφοποίησης της κάρτας Micro-SD (m)

##

Η γραμμή κατάστασης (b) εμφανίζεται μετά από κάθε πάτημα του πλήκτρου περίπου για 2 δευτερόλεπτα στην οθόνη. Αυτή δείχνει:

- Τη ρυθμισμένη λειτουργία λήψης (a)
- Ημερομηνία και ώρα
- Τη ρυθμισμένη μεγέθυνση (c)
- Τη ρυθμισμένη φωτεινότητα (i)
- Την κατάσταση φόρτισης της επαναφορτιζόμενης μπαταρίας/των μπαταριών (e)

##

Η μεταφορά των εικόνων και των βίντεο είναι δυνατή μόνο με τοποθετημένη την κάρτα Micro-SD (20).

Η κάμερα επιθεώρησης μπορεί να συνδεθεί μέσω του καλωδίου Micro-USB (19) με έναν υπολογιστή, για τη μεταφορά εικόνων και βίντεο.

Υπόδειξη: Η θύρα διεπαφής USB δεν μπορεί να χρησιμοποιηθεί σε συνδυασμό με προϊόντα Apple (π.χ. MacBooks). Η μεταφορά δεδομένων σε αυτή την περίπτωση λειτουργεί μόνο μέσω της κάρτας Micro-SD.

Η κάμερα επιθεώρησης δείχνει με ένα σύμβολο στην οθόνη, ότι είναι συνδεδεμένη με έναν υπολογιστή.

Στον υπολογιστή η κάμερα επιθεώρησης εμφανίζεται ως εξωτερικός οδηγός.

Η επαναφορτιζόμενη μπαταρία της κάμερας επιθεώρησης δεν μπορεί να φορτιστεί μέσω της σύνδεσης (12).

##

Ανοίξτε το επάνω κάλυμμα (10) και τοποθετήστε το καλώδιο Micro-USB (19) σωστά στη σύνδεση (12).

Μετά τη μετάδοση των δεδομένων απομακρύνετε το καλώδιο Micro-USB και κλείστε ξανά το επάνω κάλυμμα.