# Електрическо захранване

Инспекционната камера може да бъде захранвана или с обикновени батерии, или с литиево-йонна акумулаторна батерия на Bosch.

## Работа с адаптер за батерия (вж. фиг. A)

Батериите се поставят в адаптор за батерии.

- Адаптерът за батерия е предназначен само за ползване в предвидените за това инспекционни камера на Bosch и ползването му с електроинструменти не се допуска.

За поставяне на батериите вкарайте кутията (26) на адаптера за батерии в гнездото за батерии (28). Поставете батериите така, както е показано на изображението на затварящия капак (27) в кутията. Плъзнете затварящия капак над кутията докато усетите отчетливо прещракване и капакът не легне здраво върху ръкохватката на инспекционната камера.

За изваждане на батериите натиснете деблокиращите бутони (18) на капака (27) и го издърпайте. Изтеглете лежащата вътре кутия (26) от гнездото (28).

Заменяйте винаги всички батерии едновременно. Използвайте винаги батерии от един и същ производител и с еднакъв капацитет.

- Когато няма да ползвате инспекционната камера продължително време, изваждайте батериите от нея. При продължително съхраняване в нея батериите могат да кородират и да се саморазредят.

## Работа с акумулаторна батерия (вж. фиг. B)

- Използвайте само посочените в раздела Технически данни зарядни устройства. Само тези зарядни устройства са с параметри, подходящи за използваната във Вашата инспекционна камера литиево-йонна батерия.

Указание: Използването на акумулаторни батерии, които не са предназначени за Вашата инспекционна камера, може да предизвика неправилното й функциониране или да я повреди.

Указание: Акумулаторната батерия се доставя частично заредена. За достигане на пълната работоспособност на акумулаторната батерия преди първото ползване заредете акумулаторната батерия докрай.

Литиево-йонната акумулаторна батерия може да бъде зареждана по всяко време, без това да съкращава дълготрайността й. Прекъсване на зареждането също не й вреди.

За поставяне на заредена акумулаторна батерия (17) я вкарайте до упор в гнездото (28), докато усетите отчетливо прещракване и батерията бъде захваната здраво в ръкохватката на инспекционната камера.

За изваждане на акумулаторната батерия (17) натиснете освобождаващите бутони (18) и издърпайте акумулаторната батерия от гнездото (28). При това не прилагайте сила.