# Қуатпен жабдықтау

Тексеру камерасы стандартты батареялармен немесе Bosch литий-иондық аккумуляторымен жұмыс істейді.

## Батарея адаптерімен пайдалану (A суретін қараңыз)

Батареялар батарея адаптеріне салынады.

- Батарея адаптері тек тиісті Bosch тексеру камераларында пайдалануға арналған және оны электр құралдарымен бірге пайдалануға болмайды.

Батареяларды енгізу үшін батарея адаптерінің қабын (26) науаға (28) кіргізіңіз. Батареяларды суретте көрсетілгендей қаптағы жапқышқа (27) салыңыз. Жапқышты, ол сезілетіндей тіреліп, тексеру камерасының тұтқасымен жанасқанша, қап үстіне жылжытыңыз.

Батареяларды шығару үшін жапқыштың (27) босату түймелерін (18) басып, жапқышты тартып шығарыңыз. Ішінде жатқан қапты (26) науадан (28) тартып шығарыңыз.

Барлық батареяларды бірдей алмастырыңыз. Тек бір өндірушінің және қуаты бірдей батареяларды пайдаланыңыз.

- Тексеру камерасын ұзақ уақыт пайдаланбайтын жағдайда ішінен батареяларды шығарып алыңыз. Ұзақ уақыт сақталған батареяларды тот басуы және олардың заряды өздігінен таусылуы мүмкін.

## Аккумулятормен пайдалану (B суретін қараңыз)

- Тек техникалық мәліметтерде келтірілген зарядтағыш құрылғыларды пайдаланыңыз. Тек қана осы зарядтағыш құрылғылар тексеру камераңызда қолданылатын литий-иондық аккумуляторлармен үйлеседі.

Нұсқау: Тексеру камераңызға арналмаған аккумуляторларды пайдалану тексеру камерасының ақаулығына немесе зақымдалуына әкелуі мүмкін.

Нұсқау: аккумулятор ішінара зарядталған күйде жеткізіледі. Аккумулятордың толық қуатын пайдалану үшін, оны алғаш рет пайдаланудан бұрын толық зарядтаңыз.

Литий-иондық аккумуляторды пайдалану мерзімін қысқартусыз кез келген уақытта зарядтауға болады. Зарядтау процесін үзу аккумулятордың зақымдалуына әкелмейді.

Зарядталған аккумуляторды (17) енгізу үшін оны, ол сезілетіндей тіреліп, тексеру камерасының тұтқасымен жанасқанша, науаға (28) кіргізіңіз.

Аккумуляторды (17) шығару үшін босату түймелерін (18) басып, аккумуляторды науадан (28) тартып шығарыңыз. Бұл ретте күш салмаңыз.