# Virtalähde

Tarkastuskameraa voi käyttää joko tavanomaisten paristojen tai Bosch-litiumioniakun kanssa.

## Käyttö paristoadapterin kanssa (katso kuva A)

Paristot asennetaan paristosovittimeen.

- Paristoadapteria tulee käyttää vain asiaankuuluvissa Bosch-tarkastuskameroissa. Sitä ei saa käyttää sähkötyökaluissa.

Työnnä paristojen asentamiseksi paristoadapterin suojus (26) asennusaukkoon (28). Asenna paristot suojukseen kannessa (27) olevan kuvan mukaisesti. Työnnä kansi suojuksen päälle niin, että se napsahtaa tuntuvasti paikalleen ja on kunnolla kiinni tarkastuskameran kahvassa.

Kun haluat irrottaa paristot, paina kannen (27) vapautuspainikkeita (18) ja vedä kansi pois paikaltaan. Vedä sisällä oleva suojus (26) ulos asennusaukosta (28).

Vaihda aina kaikki paristot samanaikaisesti. Käytä vain saman valmistajan ja saman kapasiteetin paristoja.

- Ota paristot pois tarkastuskamerasta, jos et käytä sitä pitkään aikaan. Paristot saattavat korrodoitua ja purkautua pitkäkestoisen säilytyksen aikana.

## Käyttö akun kanssa (katso kuva B)

- Käytä vain teknisissä tiedoissa ilmoitettuja latauslaitteita. Vain nämä latauslaitteet on tarkoitettu tarkastuskameralle soveltuvien litiumioniakkujen lataukseen.

Huomautus: Tarkastuskameralle soveltumattomien akkujen käyttö voi aiheuttaa toimintahäiriöitä tai tarkastuskameran vioittumisen.

Huomautus: akku toimitetaan osittain ladattuna. Lataa akku täyteen ennen ensikäyttöä taataksesi parhaan akun suorituskyvyn.

Litiumioniakun voi ladata koska tahansa. Tämä ei lyhennä akun elinikää. Latauksen keskeytys ei vaurioita akkua.

Kun haluat asentaa ladatun akun (17), työnnä sitä asennusaukkoon (28), kunnes se lukittuu kunnolla paikalleen tarkastuskameran kahvaan.

Kun haluat irrottaa akun (17), paina vapautuspainikkeita (18) ja vedä akku ulos asennusaukosta (28). Älä irrota akkua väkisin.