# Napájanie elektrickým prúdom

Inšpekčnú kameru možno používať pomocou bežne predajných batérií alebo pomocou lítiovo-iónového akumulátora.

## Prevádzka s adaptérom na batérie (pozri obrázok A)

Batérie sa vložia do adaptéra na batérie.

- Adaptér na batérie je určený výlučne na používanie v inšpekčných kamerách Bosch, ktoré sú na to určené, a nesmie sa používať s elektrickým náradím.

Pri vkladaní batérií zasuňte puzdro (26) adaptéra na batérie do priehradky (28). Batérie vložte do puzdra podľa vyobrazenia na uzatváracom kryte (27). Nasaďte uzatvárací kryt na puzdro tak, aby citeľne zaskočil a tesne priliehal na rukoväť inšpekčnej kamery.

Batérie vyberiete tak, že stlačíte odisťovacie tlačidlá (18) uzatvarácieho krytu (27) a uzatvárací kryt vytiahnete. Vytiahnite puzdro (26) nachádzajúce sa vo vnútri priehradky (28).

Vždy vymieňajte všetky batérie súčasne. Používajte len batérie od jedného výrobcu a s rovnakou kapacitou.

- Vyberte batérie z inšpekčnej kamery v prípade, že ju nebudete dlhší čas používať. Batérie môžu pri dlhšom skladovaní korodovať a dochádza k ich samočinnému vybíjaniu.

## Prevádzka s akumulátorom (pozri obrázok B)

- Používajte len nabíjačky uvedené v technických údajoch. Len tieto nabíjačky sú vhodné pre lítium-iónové akumulátory, ktoré sa používajú vo vašej inšpekčnej kamere.

Upozornenie: Používanie akumulátorov, ktoré nie sú vhodné pre vašu inšpekčnú kameru, môže viesť k chybnému fungovaniu alebo k poškodeniu inšpekčnej kamery.

Upozornenie: Akumulátor sa dodáva v čiastočne nabitom stave. Aby bol zaručený úplný výkon akumulátora, pred prvým použitím akumulátor úplne nabite.

Lítiovo-iónové akumulátory možno kedykoľvek dobíjať bez toho, aby to negatívne ovplyvnilo ich životnosť. Prerušenie nabíjania takýto akumulá‌tor nepoškodzuje.

Keď vkladáte nabitý akumulátor (17) zasuňte ho do priehradky (28) tak, aby citeľne zaskočil a tesne priliehal k rukoväti inšpekčnej kamery.

Ak chcete akumulátor (17) vybrať, stlačte odisťovacie tlačidlá (18) a akumulátor vytiahnite z priehradky (28). Nepoužívajte pritom neprimeranú silu.