# Energiforsyning

Inspektionskameraet kan drives enten med almindelige batterier eller med en Bosch lithium-ion-akku.

## Brug med batteriadapter (se billede A)

Batterierne sættes i batteriadapteren.

- Batteriadapteren er udelukkende beregnet til brug i de Bosch-inspektionskameraer, som den er lavet til, og må ikke anvendes med el-værktøj.

For at isætte batterierne skal du skubbe batteriadapterens tylle (26) ind i rummet (28). Læg batterierne ind i tyllen som vist på lukkekappen (27). Skub lukkekappen over tyllen, indtil den går mærkbart i indgreb og ligger helt an mod inspektionskameraet.

For at udtage batterierne skal du trykke på oplåsningsknappen (18) til lukkekappen (27) og trække lukkekappen af. Træk den indvendige tylle (26) ut av rummet (28).

Udskift altid alle batterier samtidig. Brug kun batterier fra en og samme producent og med samme kapacitet.

- Tag batterierne ud af inspektionskameraet, hvis du ikke skal bruge det i længere tid. Batterierne kan korrodere og selvaflade ved længere tids opbevaring.

## Brug med akku (se billede B)

- Brug kun de ladere, der fremgår af de tekniske data. Kun disse ladeaggregater er afstemt i forhold til den Li-ion-akku, der bruges på dit inspektionskamera.

Bemærk: Hvis du anvender akkuer, som ikke er egnede til inspektionskameraet, kan det resultere i fejlfunktion eller ødelæggelse af inspektionskameraet.

Bemærk: Akkuen leveres delvist opladet. For at få fuldt udbytte af akkuen bør du oplade akkuen helt, før du bruger den første gang.

Li-ion-akkuen kan oplades til enhver tid, uden at levetiden forkortes. En afbrydelse af opladningen beskadiger ikke akkuen.

For at isætte akkuen (17) skal du skubbe den ind i rummet (28), indtil den går mærkbart i indgreb og ligger helt an mod grebet på inspektionskameraet.

For at udtage akkuen (17) skal du trykke på oplåsningsknappen (18) og trække akkuen ud af rummet (28). Undgå brug af vold.