# Energiavarustus

Kontrollkaamera saab töötada standardsete patareidega või Boschi Li-ioonakuga.

## Kasutamine patareiadapteriga (vt jn A)

Patareid asetatakse patareiadapterisse.

- Patareiadapter on mõeldud kasutamiseks ainult selleks ette nähtud Boschi kontrollkaamerates, seda ei tohi kasutada elektritööriistades.

Patareide sissepanekuks lükake patareiadapteri ümbris (26) akupessa (28). Asetage patareid ümbrisesse vastavalt sulgekübaral (27) olevale joonisele. Lükake sulgekübar ümbrisele nii, et see tuntavalt fikseerub ja on kontrollkaamera pidemega tasa.

Patareide eemaldamiseks vajutage lukustuse vabastamisnuppe (18) sulgekübaral (27) ja tõmmake sulgekübar maha. Tõmmake sisemine ümbris (26) pesast (28) välja.

Vahetage alati kõik patareid korraga. Kasutage ainult ühe tootja ja ühesuguse mahtuvusega patareisid.

- Kui te kontrollkaamerat pikemat aega ei kasuta, võtke sellest patareid välja. Patareid võivad pikemal hoidmisel korrodeeruda ja iseeneslikult tühjeneda.

## Kasutamine akuga (vt jn B)

- Kasutage üksnes tehnilistes andmetes loetletud laadimisseadmeid. Vaid need laadimisseadmed on ette nähtud kontrollkaameras kasutatavate liitiumioonakude laadimiseks.

Märkus: Kontrollkaamera jaoks mittesobivate akude kasutamine võib põhjustada kaamera väärtalitlust või kahjustumist.

Märkus: Aku on tarnimisel osaliselt laetud. Et tagada aku täismahtuvust, laadige aku enne seadme esmakordset kasutamist täiesti täis.

Liitiumioonakut võib laadida igal ajal, ilma et see lühendaks aku kasutus‌iga. Laadimise kat‌kes‌ta‌mi‌ne ei kahjusta akut.

Sisseasetamiseks lükake laetud aku (17) akupessa (28) nii, et see seal tuntavalt fikseerub ja on kontrollkaamera pidemega tasa.

Aku (17) eemaldamiseks suruge lukustuse vabastamisnuppe (18) ja tõmmake aku akupesast (28) välja. Ärge rakendage seejuures jõudu.