# Ta i bruk

##

Åpne det øvre dekselet (10), og skyv Micro-SD-kortet (20) inn i rommet (11) til det stopper. Lukk det øvre dekselet igjen.

##

For å slå på inspeksjonskameraet trykker du på av/på-knappen (3). Startskjermbildet vises en kort stund på displayet (9).

Merknad: Hvis ikke kamerakabelen er montert når inspeksjonskameraet slås på, vises en feilmelding på displayet.

For å slå av inspeksjonskameraet trykker du på av/på-knappen (3) igjen.

Hvis ingen knapp på inspeksjonskameraet trykkes, slås det automatisk av etter den innstilte tiden (k).

##

For å få et lysere kamerabilde kan du slå på lyset (15) i kamerahodet og regulere lysstyrken.

Lysstyrken kan stilles inn i fire trinn (0 %, 25 %, 50 %, 100 %).

For å slå på kameralyset (15) og for å øke lysstyrken trykker du gjentatte ganger på knappen for belysning/lysstyrke (7) helt til ønsket lysstyrke er nådd.

- Du må ikke se rett inn i lyset (15) og ikke rette lyset mot andre personer. Lyset kan føre til blending.

For å redusere lysstyrken og for å slå av kameralyset (15) trykker du gjentatte ganger på knappen for belysning/lysstyrke (7) helt til ønsket lysstyrke er nådd eller lyset er slått av.

##

Ved å trykke kort på knappen for forstørrelse (2) kan du forstørre bildet på displayet 1,5 gang eller 2 ganger.

##

Med knappen Up is Up™ (5) dreier du bildet slik at "oppe" også vises oppe på displayet.

Merknad: Begrenset funksjon hvis speil er montert (25) og/eller kamerakabelen er plassert loddrett (13)

##

Med knappen for veksling mellom foto- og videomodus (8) veksler du mellom foto- og videomodus. Den innstilte opptaksmodusen (a) vises i statuslinjen (b).

Med utløserknappen for foto eller video (6) tar du et bilde eller starter og avslutter et videoopptak, avhengig av modusen.

##

Med knappen (4) blir en annen funksjon (i samsvar med visningen i displayet over) tilordnet knappene (8), (7), (5) og (4) (2. nivå). Bruk disse knappene som vist på displayet.

Med et kort trykk på knappen (4) åpnes gallerimodus. Ved å trykke på knappen (4) kan du se bildet i fullskjermvisning, og ved å trykke på knappen (6) kan du spille en video.

Et langt trykk på knappen (4) åpner modusen for innstillinger. Mulige innstillinger:

- Visning med farger (rød prikk) / svart/hvitt-visning (grønn prikk) (h)
- Lysstyrke på displayet (i)
- Dato/tid (j)
- Auto Off-funksjon: Tid uten aktivitet på inspeksjonskameraet før det slås av (k)
- Innkoblingstid for lys på display (l)
- Gjeldende bruk av minne / formatering av Micro-SD-kort (m)

##

Statuslinjen (b) vises på displayet i ca. 2 s etter hvert knappetrykk. Den viser:

- Den innstilte opptaksmodusen (a)
- Dato og klokkeslett
- Den innstilte forstørrelsen (c)
- Den innstilte lysstyrken (i)
- Batteriladenivået (e)

##

Overføring av bilder og videoer er bare mulig med Micro-SD-kort (20) satt inn.

Inspeksjonskameraet kan kobles til en datamaskin via en Micro-USB-kabel (19) for overføring av bilder og videoer.

Merknad: USB-grensesnittet kan ikke brukes i forbindelse med Apple-produkter (f.eks. MacBook). Dataoverføring fungerer da bare med Micro-SD-kortet.

Inspeksjonskameraet viser et symbol på displayet om at det er koblet til en datamaskin.

Inspeksjonskameraet vises som ekstern stasjon på datamaskinen.

Det oppladbare batteriet til inspeksjonskameraet kan ikke lades via inngangen (12).

##

Åpne det øvre dekselet (10), og sett Micro-USB-kabelen (19) riktig i inngangen (12).

Etter at dataene er overført, fjerner du Micro-USB-kabelen og lukker det øvre dekselet igjen.