# Snabdevanje energijom

Kameru za inspekciju možete da pustite u rad ili sa konvencionalnim baterijama ili sa Bosch litijum-jonskim akumulatorskim baterijama.

## Rad sa adapterom za baterije (videti sliku A)

Baterije se stavljaju u adapter za baterije.

- Adapter za baterije je namenjen isključivo za upotrebu u za to predviđenim Bosch kamerama za inspekciju i ne sme da se upotrebljava sa električnim alatima.

Za umetanje baterija ugurajte futrolu (26) adaptera za baterije u otvor (28). Stavite baterije prema slici na kapici za zatvaranje (27) u futrolu. Kapicu za zatvaranje gurajte preko futrole dok osetno ne ulegne i dok ne počne da naleže u ravni sa drškom kamere za inspekciju.

Za vađenje baterija pritisnite tastere za deblokiranje (18) kapice za zatvaranje (27) i skinite kapicu za zatvaranje. Izvucite futrolu koja se nalazi unutra (26) iz otvora (28).

Sve baterije uvek zamenite istovremeno. Upotrebljavajte samo baterije nekog proizvođača i sa istim kapacitetom.

- Izvadite baterije iz kamere za inspekciju, ako je ne koristite duže vreme. U slučaju dužeg skladištenja, baterije bi mogle da korodiraju i da se isprazne same od sebe.

## Rad sa akumulatorom (videti sliku B)

- Koristite samo punjače koji su navedeni u tehničkim podacima. Samo ovi punjači su usaglašeni sa litijum-jonskim akumulatorima koji se koriste u kameri za inspekciju.

Napomena: Upotreba akumulatora koj nisu namenjeni za vašu kameru za inspekciju može da dovede do pogrešnih funkcija ili do oštećenja kamere za inspekciju.

Napomena: Akumulator se isporučuje delimično napunjen. Kako bi bio zagarantovan pun učinak akumulatora, pre prve primene u potpunosti napunite akumulator.

Litijum-jonski akumulator može da se puni u svakom trenutku, a da mu se ne skraćuje vek trajanja. Prekidanje punjenja ne šteti akumulatoru.

Radi umetanja napunjenog akumulatora (17) gurajte ga u otvor za akumulator (28), dok osetno ne ulegne i dok ne počne da naleže u ravni sa drškom kamere za inspekciju.

Za vađenje akumulatora (17) pritisnite tastere za otključavanje (18) i izvucite akumulator iz otvora (28). Ne koristite pritom silu.