# Napajanje

Inspekcijska kamera može raditi s uobičajenim baterijama ili s Bosch litij-ionskom aku-baterijom.

## Rad s adapterom za baterije (vidjeti sliku A)

Baterije se stavljaju u adapter za baterije.

- Adapter za baterije namijenjen je isključivo za uporabu u za to predviđenim Bosch inspekcijskim kamerama i ne smije se koristiti s električnim alatima.

Za umetanje baterija ugurajte futrolu (26) adaptera za baterije u otvor (28). Stavite baterije prema slici na poklopcu (27) u futrolu. Poklopac gurajte preko futrole sve dok se osjetno ne uglavi i ne naliježe u ravnini s ručkom inspekcijske kamere.

Za vađenje baterija pritisnite tipke za deblokadu (18) poklopca (27) i skinite poklopac. Futrolu (26) koja se nalazi unutra izvucite iz otvora (28).

Uvijek istodobno zamijenite sve baterije. Koristite samo baterije jednog proizvođača i istog kapaciteta.

- Izvadite baterije iz inspekcijske kamere ako je nećete koristiti dulje vrijeme. U slučaju dužeg skladištenja baterije bi mogle korodirati te se isprazniti.

## Rad s aku-baterijom (vidjeti sliku B)

- Koristite samo punjače navedene u tehničkim podacima. Samo su ovi punjači prilagođeni litij‑ionskoj aku-bateriji koja se koristi u vašoj inspekcijskoj kameri.

Napomena: Uporaba aku-baterija, koje nisu prikladne za vašu inspekcijsku kameru, može dovesti do neispravnog rada ili oštećenja inspekcijske kamere.

Napomena: Baterija se isporučuje djelomič‌no napunjena. Kako bi se zajamčio puni učinak aku-baterije, prije prve uporabe aku-bateriju napunite do kraja.

Litij-ionska aku-baterija može se u svakom trenut‌ku puniti bez skraćenja njenog vijeka trajanja. Prekid u procesu punjenja neće oštetiti aku-bateriju.

Za umetanje napunjene aku-baterije (17) gurajte je u otvor (28) sve dok se osjetno ne uglavi i ne naliježe u ravnini s ručkom inspekcijske kamere.

Za vađenje aku-baterije (17) pritisnite tipke za deblokadu (18) i izvucite aku-bateriju iz otvora (28). Pritom ne primjenjujte silu.