# Elektrobarošana

Kontrolkameras darbībai nepieciešamo elektroenerģiju var nodrošināt gan ar baterijām, ko var iegādāties tirdzniecības vietās, gan ar Bosch litija jonu akumulatoru.

## Darbināšana ar bateriju adapteri (skatīt attēlu A)

Baterijas tiek ievietotas bateriju adapterī.

- Bateriju adapteri paredzēts izmantot vienīgi šim nolūkam paredzētās Bosch kontrolkamerās, un to nedrīkst lietot kopā ar elektroinstrumentiem.

Lai ievietotu baterijas, iebīdiet bateriju adaptera apvalku (26) nodalījumā (28). Ievietojiet apvalkā baterijas, kā parādīts attēlā uz noslēgvāciņa (27). Uzbīdiet noslēgvāciņu uz apvalka, līdz jūtat, ka tas tiek nofiksēts, un noslēgvāciņš ir vienā līmenī ar kontrolkameras rokturi.

Lai izņemtu baterijas, nospiediet atbloķēšanas taustiņu (18), kas notur bateriju adaptera noslēgvāciņu (27), un pēc tam bīdot noņemiet noslēgvāciņu. Izvelciet iekšpusē esošo apvalku (26) no nodalījuma (28).

Vienlaicīgi nomainiet visas nolietotās baterijas. Nomaiņai izmantojiet vienā firmā ražotas baterijas ar vienādu ietilpību.

- Ja kontrolkamera ilgāku laiku netiks lietota, izņemiet no tās baterijas. Ilgstošas uzglabāšanas laikā baterijas var skart korozija vai tās var izlādēties.

## Darbināšana ar akumulatoru (skatiet attēlu B)

- Izmantojiet tikai tehniskajos datos norādītos lādētājus. Tikai šie lādētāji ir piemēroti jūsu kontrolkamerā lietojamajam litija jonu akumulatoram.

Piezīme: Kontrolkamerai nepiemērotu akumulatoru lietošana var izraisīt kontrolkameras darbības traucējumus vai bojājumus.

Piezīme: akumulators tiek piegādāts daļēji uzlādētā stāvoklī. Lai akumulators spētu nodrošināt pilnu jaudu, pirms pirmās lietošanas to pilnīgi uzlādējiet.

Litija-jonu akumulatoru var uzlādēt jebkurā laikā, nebaidoties samazināt tā kalpošanas laiku. Akumulatoram nekaitē arī pārtraukums uzlādes procesā.

Lai ievietotu uzlādēto akumulatoru (17), iebīdiet to nodalījumā (28), līdz jūtat, ka tas tiek nofiksēts un ir vienā līmenī ar kontrolkameras rokturi.

Lai izņemtu akumulatoru (17), nospiediet atbloķēšanas taustiņus (18) un izvelciet akumulatoru no nodalījuma (28). Nelietojiet spēku.