# Zagon

##

Odprite zgornji pokrov (10) in vstavite kartico Micro-SD (20) v režo (11) do prislona. Ponovno zaprite zgornji pokrov.

##

Za vklop pregledovalne kamere pritisnite tipko za vklop/izklop (3). Na zaslonu (9) se za kratek čas prikaže začetni zaslon.

Opomba: če ob vklopu kabel kamere ni priključen, se na zaslonu prikaže sporočilo o napaki.

Za izklop pregledovalne kamere znova pritisnite tipko za vklop/izklop (3).

Če ne pritisnete nobene tipke na pregledovalni kameri, se ta po nastavljenem času (k) samodejno izključi.

##

Za osvetlitev prikazane slike s kamere lahko vklopite lučko (15) v glavi s kamero in nastavite svetlost.

Svetlost je mogoče nastaviti v 4 stopnjah (0 %, 25 %, 50 %, 100 %).

Za vklop lučke kamere (15) in za povečanje svetlosti pritiskajte tipko osvetlitev/svetlost (7), dokler ne nastavite želene svetlosti.

- Ne glejte neposredno v lučko (15) in ne usmerjajte lučke v druge osebe. Svetloba lučke lahko zablešči v oči.

Za zmanjšanje svetlosti in izklop lučke kamere (15) pritiskajte tipko osvetlitev/svetlost (7) tako dolgo, dokler ne dosežete želene svetlosti oz. je lučka izklopljena.

##

S kratkim pritiskom na tipko povečava (2) lahko sliko na zaslonu povečate za 1,5- ali 2-krat.

##

S tipko Up is Up™ (5) obrnite sliko, tako da bo „zgoraj“ tudi na zaslonu prikazano zgoraj.

Opomba: pri nameščenem ogledalu (25) in/ali navpično obrnjenem kablu kamere (13) je funkcija omejena.

##

S tipko za preklop med fotografskim in snemalnim načinom (8) preklapljate med fotografskim in snemalnim načinom. Trenutno nastavljen način zajema (a) je prikazan v statusni vrstici (b).

S tipko za sprožitev fotografiranja ali snemanja (6) lahko v ustreznem načinu posnamete fotografijo oz. začnete in prekinete snemanje.

##

S pritiskom tipke (4) tipkam (8), (7), (5) in (4) dodelite drugo funkcijo (v skladu s prikazom na zaslonu) (2. raven). Tipke uporabljajte v skladu za nastavitvijo, ki je prikazana na zaslonu.

S kratkim pritiskom na tipko (4) se odpre galerijski način. S pritiskom na tipko (4) si lahko ogledate slike čez celoten zaslon ter s pritiskom tipke (6) predvajate videoposnetek.

Če pritisnete in držite tipko (4), se odpre nastavitveni način. Mogoče so naslednje nastavitve:

- Barvno predvajanje (rdeča pika)/črno-belo predvajanje (zelena pika) (h)
- Svetlost zaslona (i)
- Datum/čas (j)
- Funkcija Auto-Off: trajanje nedejavnosti pregledovalne kamere, po katerem se naprava izključi (k)
- Trajanje osvetlitve zaslona (l)
- Zasedenost/formatiranje kartice Micro-SD (m)

##

Vrstica stanja (b) se po vsakem pritisku na tipko prikaže na zaslonu za pribl. 2 s. Prikazuje:

- Nastavljen način zajema (a)
- Datum in čas
- Nastavljeno povečavo (c)
- Nastavljeno osvetlitev (i)
- Napolnjenost akumulatorske baterije/baterij (e)

##

Fotografije in videe je mogoče prenašati z nameščeno kartico Micro-SD (20).

Pregledovalno kamero je mogoče prek kabla Micro-USB (19) povezati z računalnikom za prenos fotografij in videov.

Opomba: USB-vmesnik ni združljiv z izdelki Apple (npr. računalniki MacBook). Prenos podatkov je v tem primeru mogoč samo prek kartice Micro-SD.

Pregledovalna kamera s simbolom na zaslonu prikazuje, ali je povezana z računalnikom.

Na računalniku je pregledovalna kamera prikazana kot zunanji gonilnik.

Akumulatorske baterije pregledovalne kamere ni mogoče polniti prek priključka (12).

##

Odprite zgornji pokrov (10) in kabel Micro-USB (19) v pravilnem položaju vstavite v priključek (12).

Po prenosu podatkov odstranite kabel Micro-USB ter ponovno zaprite zgornji pokrov.