# Punerea în funcţiune

##

Deschide capacul superior (10) şi introdu cardul Micro-SD (20) până la opritor în slotul (11). Închide la loc capacul superior.

##

Pentru conectarea camerei de inspecţie, apasă tasta de pornire/oprire (3). Pe afişaj (9) apare pentru scurt timp ecranul de pornire.

Observaţie: Dacă în momentul conectării cablul camerei nu este montat, pe afişaj este prezentat un mesaj de eroare.

Pentru deconectarea camerei de inspecţie apasă din nou tasta de pornire/oprire (3).

Dacă nu se apasă nicio tastă de la camera de inspecţie, aceasta se va deconecta automat după expirarea duratei setate (k).

##

Pentru a conferi o luminozitate mai mare imaginii transmise de cameră, poţi activa lampa (15) de pe capul camerei şi poţi regla luminozitatea.

Luminozitatea poate fi setată în 4 trepte (0 %, 25 %, 50 %, 100 %).

Pentru a activa lampa camerei (15) şi pentru a amplifica luminozitatea, apasă în mod repetat tasta de iluminare/luminozitate (7) până când se atinge gradul de luminozitate dorit.

- Nu privi direct în direcţia lămpii (15) şi nu orienta lampa către alte persoane. Lumina lămpii poate provoca orbire.

Pentru a reduce luminozitatea şi a dezactiva lampa camerei (15), apasă în mod repetat tasta de iluminare/luminozitate (7) până când se atinge luminozitatea dorită, respectiv lampa este dezactivată.

##

Printr-o scurtă apăsare a tastei pentru mărire (2) poţi mări imaginea de pe afişaj de 1,5 până la de 2 ori.

##

Cu tasta Up is Up™ (5), roteşte imaginea astfel încât „sus” să fie afişat şi în partea superioară a ecranului.

Observaţie: Funcţionare limitată în cazul în care oglinda (25) este montată şi/sau cablul camerei (13) este aliniat vertical

##

Cu ajutorul tastei pentru comutarea între modul Foto şi modul Video (8), comută între modul Foto şi modul Video. Modul de înregistrare setat în prezent (a) este afişat pe bara de stare (b).

Cu ajutorul tastei declanşatoare pentru înregistrarea foto sau video (6) poţi realiza o fotografie în modul corespunzător, respectiv poţi porni şi opri înregistrarea video.

##

Prin apăsarea tastei (4), tastelor (8), (7), (5) şi (4) le este alocată o altă funcţie (conform reprezentării din partea de sus a afişajului) (nivelul 2). Utilizează aceste taste conform reprezentării de pe afişaj.

Printr-o apăsare scurtă a tastei (4) se deschide modul Galerie. Prin apăsarea tastei (4) poţi vizualiza imaginea pe întregul ecran, iar prin apăsarea tastei (6) poţi reda un clip video.

Printr-o apăsare lungă a tastei (4) se deschide modul Setări. Sunt posibile următoarele setări:

- Redare în culori (punctul roşu)/Redare alb-negru (punctul verde) (h)
- Luminozitatea afişajului (i)
- Dată/Oră (j)
- Funcţia de oprire automată: Perioada de inactivitate a camerei de inspecţie, după care aceasta se deconectează (k)
- Durata de iluminare a afişajului (l)
- Alocarea memoriei/Formatarea cardului Micro-SD (m)

##

Bara de stare (b) va fi afişată pe display după fiecare apăsare a tastei timp de aproximativ 2 secunde. Aceasta indică:

- Modul de înregistrare setat (a)
- Data şi ora
- Gradul de mărire setat (c)
- Luminozitatea setată (i)
- Nivelul de încărcare a acumulatorului/bateriilor (e)

##

Transferarea imaginilor şi clipurilor video este posibilă numai dacă este introdus un card Micro-SD (20).

Camera de inspecţie poate fi conectată la un calculator prin intermediul cablului Micro-USB (19), pentru a transfera imagini şi clipuri video.

Observaţie: Interfaţa USB nu poate fi utilizată în combinaţie cu dispozitive Apple (de exemplu, MacBook-uri). În acest caz, transferarea datelor funcţionează numai prin intermediul cardului Micro-SD.

Camera de inspecţie indică printr-un simbol care apare pe afişaj că este conectată la un calculator.

Pe calculator, camera de inspecţie este afişată ca partiţie externă.

Acumulatorul camerei de inspecţie nu poate fi încărcat prin intermediul conexiunii (12).

##

Deschide capacul superior (10) şi conectează cablul Micro-USB (19) în poziţie corectă la racordul (12).

După transferarea datelor, scoate cablul Micro-USB şi închide la loc capacul superior.