# Elektros energijos tiekimas

Patikros kamerą galima eksploatuoti arba su standartinėmis baterijomis, arba su Bosch ličio jonų akumuliatoriumi.

## Eksploatacija su baterijos adapteriu (žr. A pav.)

Baterijos įdedamos į baterijų adapterį.

- Baterijos adapteris skirtas naudoti tik tam skirtose Bosch patikros kamerose, su elektriniais įrankiais jį naudoti draudžiama.

Norėdami įdėti baterijas, stumkite baterijų adapterio dėklą (26) į akumuliatoriaus skyrių (28). Kaip pavaizduota paveikslėlyje ant gaubtelio (27), į dėklą įdėkite baterijas.Tada gaubteliu uždenkite dėklą – turite pajusti, kad užsifiksavo ir prigludo prie patikros kameros rankenos.

Norėdami baterijas išimti, paspauskite gaubtelio (27) atblokavimo klavišus (18) ir nuimkite gaubtelį. Viduje esantį dėklą (26) ištraukite iš skyriaus (28).

Visada kartu pakeiskite visas baterijas. Naudokite tik vieno gamintojo ir vienodos talpos baterijas.

- Jei patikros kameros ilgesnį laiką nenaudosite, išimkite iš jos baterijas. Ilgesnį laiką sandėliuojamos baterijos dėl korozijos gali pradėti irti ir savaime išsikrauti.

## Eksploatacija su akumuliatoriumi (žr. B pav.)

- Naudokite tik techninių duomenų skyriuje nurodytus kroviklius. Tik šie krovikliai yra priderinti prie jūsų patikros kameroje naudojamų ličio jonų akumuliatorių.

Nuoroda: Naudojant šiai patikros kamerai netinkamą akumuliatorių, patikros kamera gali netinkamai veikti ar sugesti.

Nuoroda: akumuliatorius pristatomas iš dalies įkrautas. Kad akumuliatorius veiktų visa galia, prieš pirmąjį naudojimą akumuliatorių visiškai įkraukite.

Ličio jonų akumuliatorių galima įkrauti bet kada, eksploatavimo trukmė dėl to nesutrumpėja. Krovimo proceso nutraukimas akumuliatoriui nekenkia.

Norėdami įdėti įkrautą akumuliatorių (17), stumkite jį į skyrių (28), kol pajusite, kad jis užsifiksavo ir prigludo prie patikros kameros rankenos.

Norėdami išimti akumuliatorių (17), paspauskite atblokavimo mygtukus (18) ir ištraukite akumuliatorių iš akumuliatoriaus skyriaus (28). Traukdami nenaudokite jėgos.