# Παροχή ενέργειας

Η κάμερα επιθεώρησης μπορεί να λειτουργήσει είτε με μπαταρίες του εμπορίου ή με μια επαναφορτιζόμενη μπαταρία ιόντων λιθίου Bosch.

## Λειτουργία με προσαρμογέα μπαταρίας (βλέπε εικόνα A)

Οι μπαταρίες τοποθετούνται στον προσαρμογέα μπαταριών.

- Ο προσαρμογέας μπαταριών προορίζεται αποκλειστικά για χρήση στις αντίστοιχες προβλεπόμενες κάμερες επιθεώρησης Bosch και δεν επιτρέπεται να χρησιμοποιηθεί με ηλεκτρικά εργαλεία.

Για την τοποθέτηση των μπαταριών σπρώξτε το περίβλημα (26) του προσαρμογέα μπαταριών στην υποδοχή (28). Τοποθετήστε τις μπαταρίες σύμφωνα με την απεικόνιση πάνω στο καπάκι (27) μέσα στο περίβλημα. Σπρώξτε το καπάκι πάνω στο περίβλημα, ώσπου να ασφαλιστεί αισθητά και να είναι ισόπεδο με τη λαβή της κάμερας επιθεώρησης.

Για την αφαίρεση των μπαταριών πατήστε τα κουμπιά απασφάλισης (18) στο καπάκι (27) και αφαιρέστε το καπάκι. Τραβήξτε το εσωτερικά ευρισκόμενο περίβλημα (26) έξω από την υποδοχή (28).

Αντικαθιστάτε πάντοτε ταυτόχρονα όλες τις μπαταρίες. Χρησιμοποιείτε μόνο μπαταρίες ενός κατασκευαστή και με την ίδια χωρητικότητα.

- Αφαιρέστε τις μπαταρίες από την κάμερα επιθεώρησης, όταν δεν την χρησιμοποιήσετε για μεγαλύτερο χρονικό διάστημα. Οι μπαταρίες μπορεί να οξειδωθούν σε περίπτωση αποθήκευσης για μεγαλύτερο χρονικό διάστημα και να αυτοεκφορτιστούν.

## Λειτουργία με επαναφορτιζόμενη μπαταρία (βλέπε εικόνα B)

- Χρησιμοποιείτε μόνο τους φορτιστές που αναφέρονται στα Τεχνικά στοιχεία. Μόνο αυτοί οι φορτιστές είναι εναρμονισμένοι με τις επαναφορτιζόμενες μπαταρίες ιόντων λιθίου που χρησιμοποιούνται στην κάμερα επιθεώρησης.

Υπόδειξη: Η χρήση μη κατάλληλων για την κάμερα επιθεώρησής σας επαναφορτιζόμενων μπαταριών μπορεί να οδηγήσει σε δυσλειτουργίες ή σε ζημιά της κάμερας επιθεώρησης.

Υπόδειξη: Η μπαταρία παραδίδεται μερικώς φορτισμένη. Για την εξασφάλιση της πλήρους ισχύος της μπαταρίας, φορτίστε την μπαταρία πλήρως πριν την πρώτη χρήση.

Η μπαταρία ιόντων λιθίου μπορεί να φορτιστεί οποτεδήποτε, χωρίς να μειωθεί η διάρκεια ζωής. Η διακοπή της φόρτισης δε βλάπτει την μπαταρία.

Για την τοποθέτηση της φορτισμένης επαναφορτιζόμενης μπαταρίας (17) σπρώξτε την στην υποδοχή (28), ώσπου να ασφαλιστεί στη θέση της και να είναι ισόπεδη με τη λαβή της κάμερας επιθεώρησης.

Για την αφαίρεση της επαναφορτιζόμενης μπαταρίας (17) πατήστε τα κουμπιά απασφάλισης (18) και τραβήξτε την επαναφορτιζόμενη μπαταρία έξω από την υποδοχή της επαναφορτιζόμενης μπαταρίας (28). Μην εφαρμόσετε εδώ καμία βία.