# Uvedenie do prevádzky

##

Otvorte horný kryt (10) a zasuňte Micro-SD kartu (20) až na doraz do otvoru (11). Horný kryt opäť zatvorte.

##

Inšpekčnú kameru zapnete stlačením tlačidla vypínača (3). Na displeji (9) sa na krátky čas zobrazí úvodná obrazovka.

Upozornenie: Keď pri zapnutí nie je namontovaný kábel kamery, displej zobrazí chybové hlásenie.

Inšpekčnú kameru vypnete opätovným stlačením tlačidla vypínača (3).

Ak na inšpekčnej kamere nestlačíte žiadne tlačidlo, po uplynutí nastaveného času (k) sa automaticky vypne.

##

Na zosvetlenie obrazu kamery môžete zapnúť svetlo (15) v hlave kamery a regulovať jas.

Jas môžete nastaviť v 4 stupňoch (0 %, 25 %, 50 %, 100 %).

Na zapnutie svetla kamery (15) a na zosilnenie jasu stláčajte tlačidlo osvetlenia/jasu (7) dovtedy, kým sa nedosiahne požadovaný jas.

- Nepozerajte priamo do svetla (15) a nesmerujte svetlo na iné osoby. Svetlo osvetlenia môže oslepiť oči.

Na zmenšenie jasu a na vypnutie svetla kamery (15) stláčajte tlačidlo osvetlenia/jasu (7) dovtedy, kým sa nedosiahne požadovaný jas alebo kým sa svetlo nevypne.

##

Krátkym stlačením tlačidla zväčšenia (2) môžete obraz na displeji zväčšiť 1,5-násobne alebo 2-násobne.

##

Pomocou tlačidla Up is Up™ (5) otočíte obraz tak, že „horná strana“ je aj na displeji zobrazená hore.

Upozornenie: obmedzená funkčnosť pri namontovanom zrkadle (25) a/alebo pri vertikálnom nasmerovaní kábla kamery (13)

##

Pomocou tlačidla prepínania medzi fotorežimom alebo videorežimom (8) prepínate medzi fotorežimom alebo videorežimom. Aktuálne nastavený režim snímania (a) je zobrazený na stavovej lište (b).

Pomocou tlačidla spúšte pre snímanie snímkov alebo videa (6) nasnímate v príslušnom režime snímok alebo spustíte a ukončíte snímanie videa.

##

Stlačením tlačidla (4) sa tlačidlu (8), (7), (5) a (4) pridelí iná funkcia (podľa zobrazenia na displeji) (2. úroveň). Používajte tieto tlačidlá podľa zobrazenia na displeji.

Krátkym stlačením tlačidla (4) sa otvorí režim galérie. Stlačením tlačidla (4) môžete vidieť obraz na celej obrazovke a stlačením tlačidla (6) môžete prehrávať video.

Dlhým stlačením tlačidla (4) sa otvorí Nastavovací režim. Možné sú nasledujúce nastavenia:

- farebné prehrávanie (červená bodka)/čiernobiele prehrávanie (zelená bodka) (h)
- jas displeja (i)
- dátum/čas (j)
- funkcia Auto-Off: Čas nečinnosti inšpekčnej kamery, po ktorej sa vypne (k)
- čas osvetlenia displeja (l)
- obsadenie pamäte/formátovanie karty Micro-SD (m)

##

Stavová lišta (b) sa po každom stlačení tlačidla zobrazí na displeji na cca 2 s. Udáva:

- nastavený režim snímania (a)
- dátum a čas
- nastavené zväčšenie (c)
- nastavený jas (i)
- stav nabitia akumulátora/batérií (e)

##

Prenos obrázkov a videí je možný iba pri zasunutej Micro-SD karte (20).

Inšpekčnú kameru možno pomocou Micro-USB kábla (19) pripojiť na počítač a prenášať obrázky a videá.

Upozornenie: USB rozhranie nemožno používať s Apple produktmi (napr. MacBooks). Prenos údajov v tomto prípade funguje iba pomocou Micro-SD karty.

Inšpekčná kamera ukazuje pomocou symbolu na displeji, že je pripojená na počítač.

Na počítači je inšpekčná kamera zobrazená ako externá disková jednotka.

Akumulátor inšpekčnej kamery nemožno nabíjať pomocou prípojky (12).

##

Otvorte horný kryt (10) a zasuňte Micro-USB kábel (19) v správnej polohe do prípojky (12).

Po prenesení údajov odoberte Micro-USB kábel a opäť zatvorte horný kryt.